**ПРОТОКОЛ**

**№ 27**

Днес 07.11.2023 г. от 17:30 часа в Твърдица се проведе заседание на ОИК при следния дневен ред:

1. Произнасяне по сигнал с вх. № 212 от 07.11.2023 год., подаден от структурите в община Твърдица на КП Граждани за Общината, ПП БСП, ПП ПРОДЪЛЖАВАМЕ ПРОМЯНАТА, ПП ДЕМОКРАТИЧНА БЪЛГАРИЯ, ВЪЗРАЖДАНЕ, ИМА ТАКЪВ НАРОД, ЛЕВИЦАТА, БЗНС, свързан с получаване на заплашителна информация за посегателство върху бюлетините от балотажа за изборите за кметове на 05.11.2023 г.
2. Молба за освобождаване като общински съветник от Мария Йорданова Гвоздейкова - Златева избрана от листата на КП Граждани за общината.

На заседанието присъстват 11 членове – Милена Стоилова Димитрова, Мария Тодорова Пешанова, Евгения Петкова Йорданова, Кадрин Хасанов Хасанов Даниела Денева Боярова-Димитрова, Цони Златев Чотов, Теодора Йорданова Димитрова, Таня Станчева Станчева, Красимира Костова Маринова, Тинка Стефанова Ракаджиева и Милен Илчев Минев.

ГЛАСУВАЛИ: „ЗА" - 11 и „ПРОТИВ" - 0.

Дневния ред бе приет с пълно мнозинство.

**По т.1 от дневния ред**

Г-жа Милена Димитрова прочете сигнал с вх. № 212 от 07.11.2023 год., подаден от структурите в община Твърдица на КП Граждани за Общината, ПП БСП, ПП ПРОДЪЛЖАВАМЕ ПРОМЯНАТА, ПП ДЕМОКРАТИЧНА БЪЛГАРИЯ, ВЪЗРАЖДАНЕ, ИМА ТАКЪВ НАРОД, ЛЕВИЦАТА, БЗНС, свързан с получаване на заплашителна информация за посегателство върху бюлетините от балотажа за изборите за кметове на 05.11.2023 г.

Постъпил е сигнал с вх. № 212 от 07.11.2023 год.,-09:25 часа по електронната поща на ОИК –Твърдица, подаден от структурите в община Твърдица на КП Граждани за Общината, ПП БСП, ПП ПРОДЪЛЖАВАМЕ ПРОМЯНАТА, ПП ДЕМОКРАТИЧНА БЪЛГАРИЯ, ПП ВЪЗРАЖДАНЕ, ПП ИМА ТАКЪВ НАРОД, ПП ЛЕВИЦАТА, ПП БЗНС, който е подаден и до Областен управител Сливен, ЦИК, ОД на МВР Сливен, РУ на МВР Твърдица. С разглеждания сигнал Общинска избирателна комисия – Твърдица се уведомява, че след приключване на изборния ден и обявяване на предварителните резултати е пристигнала заплашителна информация за готвени противозаконни действия от страна на криминална групировка, за проникване в помещението в сградата на Социални услуги и посегателство над бюлетините от избирателните секции, като паралелно се подготвя обжалване на резултатите пред компетентния съд и ако съдът разреши повторно броене, през това време над същите ще бъдат извършвани противозаконни машинации и манипулации.

Съгласно чл.445 ал.7 и ал.8 от ИК след приемане на протоколите от общинската избирателна комисия бюлетините, кочанът с отрязъците с номерата, екземплярът от протоколите, предназначен за общинската администрация, и останалите книжа и материали се предават от членовете на секционната избирателна комисия по чл. 444, ал. 1 в общинската администрация на комисия в състав, определен със заповед на кмета на общината. В състава на комисията се включват длъжностни лица от общинската администрация.

Бюлетините, екземплярите от протоколите, предназначени за общинската администрация, и останалите книжа и материали се съхраняват до следващите общи избори. Помещенията, в които се съхраняват, се определят от кмета на общината и се запечатват с хартиени ленти, подпечатани с печат, върху който е поставен уникален знак, и подписани от членовете на комисията. Образецът на печата, съхраняването на бюлетините, на екземплярите от протоколите, предназначени за общинската администрация, и на останалите книжа и материали и достъпът до помещенията се определят с решение на Централната избирателна комисия.

Съгласно на чл. 87, ал. 1, т. 22 от ИК, ОИК Твърдица

**РЕШИ:**

**ОСТАВЯ** без разглеждане постъпилия сигнал с вх. № 212 от 07.11.2023 год. и препраща по компетентност към Общинска администрация с придружително писмо с изх. №15/07.11.2023 г.

Решението може да бъде обжалвано пред ЦИК чрез ОИК-Твърдица по реда на чл. 88 от Изборния кодекс.

**По т.1 от дневния ред гласуваха:**

ГЛАСУВАЛИ: 11 членове – Милена Стоилова Димитрова, Мария Тодорова Пешанова, Евгения Петкова Йорданова, Кадрин Хасанов Хасанов Даниела Денева Боярова-Димитрова, Цони Златев Чотов, Теодора Йорданова Димитрова, Таня Станчева Станчева, Красимира Костова Маринова, Тинка Стефанова Ракаджиева и Милен Илчев Минев.

„ЗА" - 11 и „ПРОТИВ" - 0.

**Решение № 174-МИ/07.11.2023 г.** се прие с пълно мнозинство

**По т.2 от дневния ред**

1. Г-жа Милена Димитрова прочете Молба за освобождаване като общински съветник от Мария Йорданова Гвоздейкова - Златева избрана от листата на КП Граждани за общината.

Постъпила е молба от Мария Йорданова Гвоздейкова - Златева с Вх.214/07.11.2023 г. по описа на ОИК – Твърдица за освобождаването и като общински съветник, избран от листата на ПП Граждани за общината.

Въз основа на така постъпилата молба, ОИК – Твърдица извърши преглед на решение № 143/30.10.2023 г. на ОИК – Твърдица относно избиране на общински съветници и образуваните списък А и списък Б по чл. 454, ал. 3 от ИК за ПП Граждани за общината, при което установи следното:

С решение 143/30.10.2023 г. ОИК – Твърдица е обявил Мария Йорданова Гвоздейкова - Златева избрана за общински съветник от квотата на ПП Граждани за общината. Същата е класирана под № 1 съобразно броя на получените предпочитания (преференции), включени в списък А за съответната кандидатска листа. Определеният брой общински съветници, които следва да бъдат включени в състава на Общински съвет – Твърдица от квотата на ПП Граждани за общината, е две лица. Следващият кандидат съобразно подредбата по преференции и получил най – много гласове след последния кандидат, обявен за общински съветник от ПП Граждани за общината е Христо Петров Султанов, класиран под № 3 в списък А.

Въз основа на така изяснената фактическа обстановка ОИК – Твърдица направи следните изводи от правно естество:

Молбата е подадена от лице, имащо правен интерес, което я прави валидна и допустима, а по същество се явява основателна и следва да бъде уважена, поради следните съображения:

При депозиран отказ от вече обявен за избран общински съветник Изборният кодекс при регламентиране на реда за определяне на избраните кандидати за общински съветници според получените валидни предпочитания (преференции) е предвидил възможността за обявяване за съветник следващия в съответната листа кандидат (чл.458, ал.1 от ИК). Законодателят е предвидил възможността за своевременно попълване на състава на съответния общински съвет до регламентирания брой мандати за Общински съвет – Твърдица.

Предвид гореизложеното и на основание чл.453 във вр. с чл.458, ал.1 от ИК, Общинска избирателна комисия – Твърдица

**Р Е Ш И:**

**ЗАЛИЧАВА** Мария Йорданова Гвоздейкова - Златева като общински съветник от листата на ПП Граждани за общината .

**ОБЯВЯВА** Христо Петров Султанов за общински съветник от листата на ПП Граждани за общината.

**Да се издаде** Удостоверение на новообявения общински съветник.

Настоящото решение представлява неразделна част от решение № 143 – МИ от 30.10.2023 г. на ОИК – Твърдица.

Решението подлежи на обжалване в 7-дневен срок от обявяването му чрез Общинска избирателна комисия – Твърдица пред Административен съд – Сливен.

**По т.2 от дневния ред гласуваха:**

ГЛАСУВАЛИ: 11 членове – Милена Стоилова Димитрова, Мария Тодорова Пешанова, Евгения Петкова Йорданова, Кадрин Хасанов Хасанов Даниела Денева Боярова-Димитрова, Цони Златев Чотов, Теодора Йорданова Димитрова, Таня Станчева Станчева, Красимира Костова Маринова, Тинка Стефанова Ракаджиева и Милен Илчев Минев.

„ЗА" - 11 и „ПРОТИВ" - 0.

**Решение № 175-МИ/07.11.2023 г.** се прие с пълно мнозинство

**Поради изчерпване на дневния ред заседанието на ОИК приключи в 18:30 часа.**

ПРЕДСЕДАТЕЛ: …………………………..

/Милена Димитрова/

СЕКРЕТАР: …………………………..

/Кадрин Хасанов/